פסטיבל ג'אז חורף באילת 2017
דרום חוגג: פסטיבלי החורף של אילת
0 Posted by יעל רייף - 22 בדצמבר 2016 - 60+, הופעות ופסטיבלים, זוגות, טיפוסים, כחול לבן, כללי, משפחות
כשחושבים על אילת, הנטייה היא להתקבע על יולי אוגוסט, אז הופכת העיר לשמורת תיירות משגשגת ומציעה את כל הטוב שבה למבקרים. אם זונחים לרגע את התדמית המוכרת, אפשר להכיר עיר קצת שונה ומעניינת לא פחות. כזאת שבחודשי הקיץ תוססת ולא נחה לרגע, ובחודשי החורף עוברת למצב רוח תרבותי במיוחד ומארחת פסטיבלים ואירועים בתחומים שונים, כשברקע האווירה האילתית השמחה והים היפה על תקן תפאורה. למי שמחפש פסטיבלים קצת שונים, כאלה שאפשר לשבת בהם ברוגע ולהאזין למוזיקה נעימה, מציעה אילת שלושה אירועים אטרקטיביים, שיתאימו למגוון גילאים, סגנונות העדפה. קבלו את פסטיבלי החורף הכי חמים של העיר.
כמיטב המסורת, גם השנה תארח עיר הנופש הדרומית את פסטיבל הג'אז במהדורת החורף, ותציע למבקרים שלושה ימים של מוזיקה משובחת ומופעי ג'אז של אמנים מהארץ ומהעולם, לצד כיתות אמן וג'אם סשן לילי. על התוכנית האמנותית אמון איש הרדיו והמומחה הבינלאומי למוזיקת עולם, דובי לנץ, שליקט השנה את מיטב הקולות הבולטים מרחבי העולם. בין האמנים הזרים שיופיעו במבחר מלונות באילת: החצוצרן האיטלקי לוקה אקינו, זמרת הג'אז הקנדית תרז מונקאלם, נגן הקלרינט האמריקאי אורן אטקין במופע מחווה לנגן הסווינג האהוב בני גודמן, נגני הבס האגדיים ויקטור ווטן וסטיב ביילי בפרוייקט המשותף "בס אקסטרימז" ועוד. בין האמנים הישראלים: נורית גלרון במופע טריו ג'אז באוירה חורפית, ההרכב הישראלי המצליח "לולה מארש", אנסמבל גלעד אפרת, הסקסופוניסט דניאל רותם, רביעיית עודד צור, שלישיית "האחיות לוז" ועוד. בסיום ההופעות תעבור הסצנה המוזיקלית לפאב מייקס פלייס, שם יערך ג'ם סשן פתוח לקהל הרחב בהשתתפות אמני הפסטיבל. נראה שלמרות החורף הקר, הולך להיות חם במיוחד.
מתי: 9-11 בפברואר 2017
רוצים גם? הנה חבילה משתלמת במיוחד לפסטיבל הג'אז החורפי באילת >>
גם היא תהיה כאן. נורית גלרון | צילום: אהוד רומנו
בדיוק ברגע בו כולנו נתחיל להתגעגע לקצת קיץ, יתקיים באילת אחד מפסטיבלי המוזיקה החשובים בארץ ויזכיר לכולנו כמה נעים וחמים השילוב בין גשם מתדפק על החלון לצלילי פסנתר. זוהי השנה ה-12 לפסטיבל למוזיקה קאמרית, שיארח השנה תזמורות, קונצרטים והופעות המבוצעות על ידי מוזיקאים נחשבים מהארץ ומהעולם. את הפסטיבל ינהל אמנותית ליאוניד רוזנברג, מנהל קונסרבטוריון אילת, שבחר השנה הרכב אמנים מגוון ומבטיח, הכולל בין היתר את זמר הטנור הגדול איאן בוסטרידג', שיחבור לתזמורת קאמרטה ג'נבה, פסנתרן הג'אז ג'קי טרסון, זמרי ונגני "גבריאלי" מבריטניה בניצוחו של פול מקריש, רביעיית כלי הקשת ואן קואיק מצרפת ועוד. התכנית המוזיקלית תתמקד אמנם במוזיקה קאמרית, אך תכלול גם מוזיקת עולם, ג'אז, בארוק, ג'אז, וגם קונצרט לילדים.
מתי: 1-4 בפברואר 2017
דרך נהדרת להתחמם. פסטיבל אילת למוזיקה קאמרית | צילום: nalinratphi650464
מתכננים לצאת לחופשה בפסח – מבצעים שווים למקדימים להזמין >>
פסטיבל אילת הבינלאומי למחול מזרחי
אם אתם אוהבים לזוז בקצב, לתת למוזיקה להשתלט על כל איבר ולרקוד כאילו אף אחד לא מסתכל – זהו הפסטיבל שלכם. הפסטיבל הססגוני שחוגג השנה בר מצווה, הוא האירוע הגדול בעולם למחול מזרחי ומושך אליו רקדניות ונגנים מרחבי העולם שיתכנסו באילת למשך ארבעה ימים הכוללים בילוי, נופש, חאפלות, הפעלות, מסיבות, סדנאות ריקוד בסגנונות שונים מהמחול המזרחי ומופעים מרהיבים בהשתתפות רקדניות ותזמורות מכל העולם. הפסטיבל יתקיים בקלאב הוטל אילת, שיתקשט לכבוד האירוע במראה מזרחי אותנטי, הכולל בזאר ססגוני, מאהל בדואי, מוזיקה שמחה ורקדנים ברחבי המלון. במהלך ימי הפסטיבל יתקיימו פעילויות ותחרויות נושאות פרסים וכן שיעורי ריקוד ברמות שונות, אך מי שיחפוץ באווירה רגועה יותר, יוכל לבקר במתחם האלטרנטיבי, המשמש לתרגול יוגה, הרפיה וריקוד הודי, ובו גם יועברו הרצאות בנושאים מחול, ריקוד ותנועה.
מתי: 15-18 בפברואר 2017
אווירה קיצית ובריזות מהים. פסטיבל למחול מזרחי | צילום: Chesnokova Anna650464
אילתפסטיבל אילת למוזיקה קאמריתפסטיבל הג'אז באילת
« הקודםחנוכה עם הילדים בחו"ל - האטרקציות שיאירו לכם את החופשה המשפחתית הבא »ירח דבש חלומי לאוהבים בזנזיבר